**„Krišjāņa Valdemāra fonds”**

**Reģ.nr. 40008227683**

**Iepriekšējā gada darbības pārskats un turpmākās darbības plāns**

**I. Vispārīgā daļa**

|  |  |
| --- | --- |
| **1. Organizācijas darbības mērķis** | |
| * 1. īstenot Krišjāņa Valdemāra vēsturiskos ideālus:   *uzņēmība, mērķtiecība, morāle, godīgums un profesionālisms; sabiedrības apvienošanās, lai kļūtu par neatkarīgu nāciju, kas ir pārticīga un gādā par savas tautas izglītību, valodu, kultūru un kurā katrs ir pats savas dzīves veidotājs; kā arī inovatīvu, pārdomātu nacionālu un starptautisku projektu īstenošana, kompetence izvēlētajā nozarē, ļaut profesionāļiem brīvi un patstāvīgi darboties savā nozarē, tādas organizācijas attīstība, kas būtu kā starpnieks starp varas struktūrām un biznesa sfēru.*   * 1. finansiāli atbalstīt un padarīt publiski pieejamus pētījumus tautsaimniecībā plašākai publikai;   2. finansiāli atbalstīt komersanta, kā aroda, cieņas un reputācijas vairošanu;   3. piešķirt apbalvojumus izcilām personībām par viņu ieguldījumu komercdarbības vides attīstībā Latvijā;   4. finansiāli atbalstīt labākos tautsaimniecības un komercdarbības studentus, kā arī skolēnu mācību uzņēmumus;   5. finansiāli atbalstīt Ainažu jūrskolas muzeju;   6. atbalstīt valsts arhitektūras kultūras pieminekļa - Uzņēmēju nama Krišjāņa Valdemāra ielā 35, Rīgā - atjaunošanu;   7. veicināt saistošu kultūras pasākumu norisi Krišjāņa Valdemāra ielā 35, Rīgā, ar mērķi caur kultūras pasākumiem iepazīstināt iedzīvotājus ar valsts arhitektūras kultūras pieminekli – ēku un tās pieejamību iedzīvotājiem. | |
| **2. Organizācijas darbības jomas, kurās tā veic vai plāno veikt sabiedriskā labuma darbību** | |
| X labdarība  X cilvēktiesību un indivīda tiesību aizsardzība  X pilsoniskās sabiedrības attīstība  X kultūras veicināšana | X izglītības veicināšana   X zinātnes veicināšana  X trūcīgo un sociāli maz aizsargāto personu grupu sociālās labklājības celšana, t.sk. ar funkcionāliem traucējumiem |
| **3. Sabiedrības daļa** **(turpmāk – mērķa grupa), uz kuru vērsta organizācijas sabiedriskā labuma darbība** | |
| X cilvēki ar invaliditāti    X personas, kas pārsniegušas darbspējas vecumu  X 15–25 gadus veci jaunieši    X bērni    X cita:   * tūristi no Latvijas un ārzemēm * zinātnieki * skolēni, studenti: * mākslas pazinēji: * esošie jaunie un topošie uzņēmēji * pilsoniskā sabiedrība * ārzemju latvieši | |
| **4. Informācijas saņemšanai:** | |
| juridiskā adrese: Krišjāņa Valdemāra iela 35—1, Rīga, LV-1010, Latvija  kontaktadrese: Krišjāņa Valdemāra iela 35—1, Rīga, LV-1010, Latvija  tālruņa numurs 67820830  faksa numurs: 67820092  e-pasta adrese: [gramatvediba@ltrk.lv](mailto:gramatvediba@ltrk.lv)  mājaslapa: https://www.ltrk.lv/lv/content/267 | |

**II. 2022.gada darbības pārskats**

|  |
| --- |
| **5. Mērķa grupām adresētie organizācijas projekti, pasākumi un citas aktivitātes kalendāra gadā (norādīt ne vairāk kā piecus nozīmīgākos projektus un veidot īsu aprakstu, papildus norādot norises laiku un vietu, pārējos projektus uzskaitīt)** |
| 1. Sakarā ar karu Ukrainā, nodibinājums kopā biedrību ar “Latvijas Tirdzniecības un rūpniecības kamera”, organizēja ziedojumu savākšanu no uzņēmējiem un iedzīvotājiem lai iegādātos un **nosūtītu pārtiku un dzērienus Ukrainas cilvēkiem**, kuri ir cietuši karā. Kopā nodibinājums nosūtīja pārtiku un dzērienus par summu 90.650,02EUR. Pārtika un dzērieni tika iegādāti par speciālām cenām no: Rēzeknes Gaļas Kombināts, Felici, Daugulis&Partneri, Rīgas Dzirnavnieks, Cēsu Alus, Milzu!, Chocolette Confectionary, Dimdiņi, Venden, Lat Eko Food, Rāmkalni Nordeco, Kronis un Gemoss.   1.krava izgāja 2022.gada 30.maijā. Kravas saņēmējs Public organization “Association of Towns of Ukraine” (08720, Ukrainka, street Sosnova, 7, office 1.) Krava tika vesta līdz Polijai un tālāk pārkrauta citā transportā un tika ievesta Ukrainas teritorijā. Humanitārā palīdzība tika sadalīta starp vairākām Ukrainas pilsētām. Kravas nosūtīšana tika organizēta sadarbībā ar biedrību “Viegli palīdzēt” un transporta kompāniju “Miandum” (ziedoja transportu).  2.krava izgāja 2022.gada 6.jūnijā. Kravas nosūtīšana tika organizēta sadarbībā ar biedrību “Uzņēmēji Mieram” un LR Aizsardzības  ministriju. 08.06.2022 mašīna iebrauca Ukrainas teritorijā. Kravas saņēmējs Ukrainas pusē bija Harkivas apgabala administrācija, kura tālāk sadalīja kravu pa mazākām mašīnām un nogādāja krīzes punktos.  3.krava nosūtīta 2022.gada 13.jūlijā. Sadarbībā ar sabiedrisko organizāciju “Young Folk” organizējām pārtikas piegādi uz autoostu, kur bāzējās Ukrainas bēgļu atbalsta punkts, kuri tranzītā šķērso Latviju. Sausie batoniņi un riekstu-žāvēto augļu maisiņi no Gemoss tika izdalīti Ukrainas bēgļiem.  4.krava nosūtīta 2022.g. 28.novembrī. Nacionālo bruņoto spēku Autotransporta nodrošinājuma centrā notika aizsardzības nozares un Latvijas uzņēmēju, tai skaitā no nodibinājuma “Krišjāņa Valdemāra fonds”, sarūpētā humānās palīdzības sūtījuma sagatavošana, lai jau tuvākajā laikā to nogādātu Doņeckas un Luhanskas apgabalos. Krava tika nosūtīta sadarbībā ar labdarības organizāciju “Uzņēmēji Mieram”. Daļa no kravas (“Rāmkalni Nordeco” produkcija) tika nosūtīta atsevišķi Kijevas apgabala Dzemdību nama ārstiem.   1. Tika veikta plaša komunikācijas kampaņa Ukrainas tautas atbalstam, dezinformācijai mediju telpā un Latvijas iedzīvotāju saliedētībai “**Mēs – Latvijas iedzīvotāji**”. Kampaņa sevi ietvēra publikācijas, individuālās mediju attiecības, TV sižetus, radio reportāžas, reklāmas sociālos tīklos, influenceru aktivitātes, vides reklāmas Kopumā interese no mediju puses bijusi laba, ņemot vērā dažādos apstākļus, kas krasi mainījās kampaņas laikā (sabiedrības, mediju un politisko spēku noskaņojums). Tēmas aktualitāti vairāk saredzēja tieši nacionālie mediji. Mājas lapas apmeklējums vērtējams kā labs un arī sociālo mediju sasniegtie rezultāti vērtējami kā ļoti labi. Masveidīgais atbalsts no Vides reklāmu izvietotājiem – vairākās Latvijas pilsētās, kā arī tirdzniecības centros, liek kampaņu kopumā vērtēt kā izdevušos. Kampaņu izpildītājs “VUET” SIA. Kopējas izmaksas 43.356,37EUR. Vairāk informācijas: <https://ej.uz/PR_akcija_MES> 2. Tika veikts pētījums “**Administratīvi teritoriāla reforma (ATR) kā piemērots brīdis, lai pārskatītu pašvaldību dalības komercdarbībā tiesisko pamatotību, kā arī novērstu iespējamos konkurences kropļojumus**”. Kopēja summa pētījuma veikšanai sastādīja 10.890,00EUR. Pētījuma izpildītāji “Māris Meļķisis ZAB” SIA un “Klotiņi Serģis ZAB” SIA. Pētījumā tika analizētas aktuālie Latvijas pašvaldību iesaistes komercdarbībā tiesiskie aspekti gan Latvijas nacionālā, gan Eiropas Savienības līmeņa normatīvā regulējuma kontekstā, lai konstatētu iespējamās problēmas, kā arī iezīmētu virzienus šo problēmu risinājumam. Tā kā brīvas konkurences nozīme uzsvērta arī Līguma par Eiropas Savienības darbību (turpmāk LESD) 119.pantā, normatīvi nosakot, ka Eiropas Savienības ekonomiskā politika jāveido balstoties uz "atvērtas tirgus ekonomikas, kurā pastāv brīva konkurence" principu, tad šajā pētījumā ietvertās atziņas varētu veicināt konkurences noteikumu ievērošanu arī veidojot pašvaldību līmeņa ekonomisko politiku. Viena no Eiropas savienības pamatvērtībām ir brīva un godīga konkurence, kas veicina valsts labklājības un tautsaimniecības izaugsmi un attīstību. 3. Tika sniegta humāna palīdzība 7.000,00 EUR apmērā Ukrainas organizācijai “**Ukrainas Tirdzniecības un rūpniecības kamera**”. Ziedojums tiks izmantots, lai stiprinātu Ukrainas Tirdzniecības un rūpniecības kameru, tai skaitā reģionālo Ukrainas Tirdzniecības un rūpniecības kameru spējas sniegt atbalstu Ukrainas uzņēmējiem sekojošos jautājumos: iespējām izveidot kopīgus uzņēmumus; piegādes ķēžu atjaunošanā; izmantojamo preču noliktavu identificēšanā un relaksācija; loģistikas ķēžu izstrādē un loģistikas uzņēmumu piesaistē; jaunu uzņēmumu, filiāļu un pārstāvniecības ofisu veidošanā citās valstīs. 4. Žurnālā “Journal of Risk and Financial Management” tika nopublicēts raksts “**Russias War in Ukraine: Consequences for European Countries, Businesses and Economies**” (“Krievijas karš Ukrainā: sekas Eiropas valstu uzņēmējdarbībai un ekonomikai”). Autors – Anatolijs Prohorovs. Publicēts 02.07.2022. <https://www.mdpi.com/1911-8074/15/7/295>. Publisher - Multidisciplinary Digital Publishing Institute (MDPI). Country – Switzerland. Žurnāla reitings – “B” pēc klasifikācijas ABDC, Journal Impact Factor - 2.3 (TOP 7%). 6 mēnešu periodā no publicēšanas dienas, šis raksts ir visvairāk citētais šī žurnāla raksts, visvairāk skatītais un visvairāk lejupielādētais raksts šajā žurnālā. 6 mēnešu laikā raksts tika citēts 17 reizes (Google Scholar), no kurām 7 reizes Scopus indeksētajās publikācijās. Kā arī visvairāk lejupielādētais šī žurnāla raksts starp pēdējo 12 mēnešu laikā publicētajiem rakstiem (2023. gada 15. janvārī 7949 lejupielādes). 5. Pabeigts un nopublicēts raksts par pētījumu “**Darbaspēka daļas konverģence ES valstīs”** žurnālā “Economies” (“Labour Share Convergence in the European Union”). Publisher - Multidisciplinary Digital Publishing Institute (MDPI). Country – Switzerland. Žurnāla reitings - C pēc ABDC, journal Impact Score - 2.53. Publicēts 29.08.2022. Economies **2022**, 10 (9), 207; <https://www.mdpi.com/2227-7099/10/9/207> 6. **Raksti žurnālos un pētījumu prezentācijas** “Latvijas Tirdzniecības un rūpniecības kamera” biedriem un Latvijas Domnīcas biedriem:  * “Baltijas valstu reģionālā konkurētspēja pirms Covid-19 pandēmijas un tās laikā” Forbes (Baltic edition) Nr.32, 6-10 lpp.. * “Krievijas karš Ukrainā: sekas biznesam un ekonomikai”; Reeksports – nauda ekonomikai “no gaisa”” Forbes (Latvija): Nr.33 jūnijs 2022, 18-22 lpp., Nr.38, novembris 2022, 12-16 lpp.  1. 2022.gadā tika pabeigts kārtējais ēkas ‘’Uzņēmēju nams’’ rekonstrukcijas posms, proti **pagalma iekārtošana, invalīdu tualetes izbūvē I. stāvā un ierakstu studijas izveide pagraba telpās**. Rekonstrukcijas posms ir apmaksāts no biedrības “Latvijas Tirdzniecības un rūpniecības kamera” līdzekļiem. |
| **6. Organizācijas darbības rezultāti vai sasniegumi kalendāra gadā attiecībā uz mērķa grupu un attiecīgajā jomā** |
| Kopā 2022.gadā tika organizēti **162 bezmaksas semināri tiešsaistē**, kurus noskatījās 18 018 cilvēki.  **Semināru cikla “CILVĒKA SPĒKA AVOTS”** 2022.gadā notika 7 (septiņi) vebināri par dažādām tēmām. Kopā pasākumus skatījās 1 617 cilvēki.  **Latvijas Labums** kustības mērķis ir ilgtermiņa domāšana un izpratne Latvijas iedzīvotāju vidū par to, ka pērkot vietējās preces mēs vairojam mūsu kopīgo labumu. 2022. gadā **RīgaTV24 tika translēts raidījums “Latvijas Labums”,** kurātiek apskatītas Latvijas iedzīvotājiem aktuālas politiskas un ekonomikas tēmas. Informācija par raidījumu:   * Katru trešdienu RīgaTV24 ar atkārtojumu svētdienās; * Vidējais skatījumu skaits vienam raidījumam ir 60 000; sasniegtā auditorija 41 raidījumos **virs 2 mln.** iedzīvotāju; * Aktuālās tēmas – uzņēmējdarbība, enerģētika, darbaspēks, ekonomikas prognozes, izglītība, kultūras attīstība utt.; * Ekspertu sarunas un diskusijas * Vadītājs LTRK valdes priekšsēdētājs Jānis Endziņš; * Dāvanas ekspertiem no Latvijas ražotājiem, popularizējot viņu ražotās preces; * Raidījumu arhīvs: <https://xtv.lv/rigatv24/program/A20GyodNvEX-latvijas_labums>   Kampaņas “**MĒS – LATVIJAS IEDZĪVOTĀJI**” mediju publikāciju rezultāti: 14 publikācijas, 19 individuālās mediju attiecības, 13 TV sižeti, 7 radio reportāžas. Kopējais publikāciju skaits 33. Sociālo tīklu impresijas 1.472.227, video skatījumi 226.350. Mājas I-net lapas apmeklējums vidēji ap 300 lietotāji dienā. Vides reklāmas: pīlāri Rīgā 14, Liepājā 6, Daugavpilī 8; digitālie ekrāni Rīgā: T/C Spice un Spice Home 18, Domina Shopping 15, Rīga Plaza 14, Galerija Centrs 9, Sāga 4; lielformāta reklāmas digitālā siena “Brīvība”). Kopējā sasniegtā auditorija 0,5 milj.  Kopā nodibinājums nosūtīja **pārtiku un dzērienus Ukrainas iedzīvotājiem** par summu 90.650,02EUR. Bija plānots, ka katram cilvēkam tiks izsniegta pārtika par summu ap 100EUR. Kopā saņēmuši humāno palīdzību ir ne mazāk ka 900 cietušie. |
| **7. Organizācijas dibinātāji/biedri un citas personas** |
| * dibinātāju/biedru skaits 1 * iesaistīto personu skaits: 20 * sabiedriskā labuma guvēju skaits: 510 907 |
| **8. Kalendāra gadā saņemto ziedojumu izlietojums** |
| Kalendāra gadā saņemto ziedojumu kopsumma 147 302 EUR  Kalendāra gadā saņemto atbalstu kopsumma 0 EUR  Kalendāra gadā izlietoto ziedojumu un atbalstu kopsumma 147 302 EUR, tai skaitā:   * sabiedriskā labuma darbībai kopā 147 302 EUR |
| **9. Organizācijas darbību veicinošie faktori (piemēram, sadarbība ar valsts pārvaldes iestādēm, komersantiem)** |
| “Valdemāra fonda“ dibinātājorganizācijas LTRK darbībai ir pozitīva darbības pieredze kopš 1934.gada ar noteiktām un pārbaudītām organizācijas darbības vērtībām, kas cieši ir saistītas arī Fonda vērtībām.  Tā ir pilntiesīga starptautiskā tirdzniecības un rūpniecības kameru tīklojuma – vairākus gadu simtus, darbības pieredzi uzkrājušo un daudzu miljonu visas pasaules uzņēmēju apvienojošo Eiropas Tirdzniecības un rūpniecības kameru asociācijas (EUROCHAMBRES) un Starptautiskās Tirdzniecības palātas (ICC) biedrs, kā arī aktīvi darbojas Hanzas Parlamenta (the Hanseatic Parliament) starptautisko aktivitāšu ietvaros, LTRK „Domnīca" jeb LTRK biedru (uzņēmēju) viedokļa veidošanas elektroniskā datu bāzē, informācijas pieejamība interneta portālos, bukletos, brošūrās, u.c.  “Valdemāra fonda“ dibinātājorganizācijai ir noslēgti sadarbības līgumi ar LR Latvijas Kultūras ministriju, LR Finanšu ministriju, Vides aizsardzības un reģionālās attīstības ministriju, LR Eknomikas ministriju, Ārlietu ministriju, kas apvieno arī visas Latvijas Republikas ārzemju vēstniecības, Latvijas Lielo pilsētu asociāciju, Rīgas domi u.c. pašvaldībām visos Latvijas reģionos, kultūras un izglītības iestādēm.  Papildus “Valdemāra fonda“ dibinātājorganizācijai ir izveidota veiksmīga sadarbība ar Latvijas Mākslas akadēmiju, ar Starptautisko Jauno teātri “Homo Novus”, Pasaules Brīvu latviešu asociāciju, Imanta Ziedoņa fondu, Latvijas Dizaina savienību, augstākām mācību iestādēm un skolām kā arī lielākajām un nozīmīgākajām augstskolām Latvijā: Latvijas Universitāti (LU), Rīgas Tehnisko Universitāti (RTU), Stokholmas Ekonomikas Augstskolu (SSE Riga), biznesa augstskolu “Turība”, Ventspils Augstskolu (VA), Banku Augstskolu (BA), Rīgas Starptautisko ekonomikas un biznesa administrācijas augstskolu (RISEBA), Rīgas Stradiņa Universitāti (RSU) u.c.  “Valdemāra fonda“ dibinātājorganizācijai LTRK pilntiesīgie biedri - asociācijas ir: Ogres novada Uzņēmēju biedrība; Jelgavas ražotāju un tirgotāju asociācija; Biedrība "Mārupes uzņēmēji"; Biedrība "Latvijas Poligrāfijas uzņēmumu asociācija"; Latvijas Līzinga Devēju Asociācija; Latvijas Zvērinātu revidentu asociācija; Latvijas Kokrūpniecības federācija; Biedrība "Latvijas Zvejas produktu ražotāju grupa"; Biedrība "Latvijas Hipotekāro Nebanku Aizdevēju Asociācija"; Latvijas Nebanku kredītdēvēju asociācija; Latvijas Pārtikas Tirgotāju Asociācija; Veselības aprūpes un darba devēju asociācija; Latvijas Lauksaimniecības kooperatīvu asociācija; Latvijas gāzes asociācija; Būvmateriālu ražotāju asociācija; Rīgas Uzņēmēju biedrība; Cēsu rajona uzņēmēju klubs un Talsu komersantu klubs.  Fonda ēku ikdienā apmeklē ministri, valsts sekretāri, vēstnieki, politikas un likumu veidotāji, uzņēmēji, skolēni un studenti, seniori, mākslas pazinēji, zinātnieki un akadēmiskās vides pārstāvji, ārzemju latvieši, tūristi, kā arī pārējie pilsoniskās sabiedrības pārstāvji, kuriem ir interese par organizāciju, tās aktivitātēm, sadarbības iespējām un/vai ēku kā vēsturisku objektu. Fonda ēka apmeklētājiem ir atvērta katru darba dienu no plkst. 9:00 – 17:00. |
| **10. Organizācijas darbību kavējošie faktori** |
| 2022.gadā Fonds veiksmīgi darbojies finanšu līdzekļu piesaistē un pašlaik nav būtisku šķēršļu darbības turpināšanai un mērķu izpildei.  Pētījumu veikšanai vienlaicīgi visos virzienos Fondam nav pietiekoši daudz resursu un jaudas. Tā ir arī pozitīva iezīme, jo perspektīvo pētījumu plāns ieinteresē zinātņu organizācijas un to darbiniekus, sponsorus un citas organizācijas, kas apliecina par pētījumu nepieciešamību norādītājos virzienos un veicina kopējo sadarbību nākotnē. |

**III. Turpmākās darbības plāns**

|  |
| --- |
| **11. Organizācijas plānotā darbība nākamajā kalendāra gadā** |
| **Ilgtermiņa projekti, pasākumi un citas aktivitātes** (īstenošanas periods – vairāk par vienu gadu):  **- iesāktie** (norādīt ne vairāk kā piecus nozīmīgākos projektus un veidot īsu aprakstu, papildus norādot norises laiku un vietu, pārējos projektus uzskaitīt)   1. Fonda dibinātājorganizācija LTRK sadarbībā ar Ekonomikas ministriju turpina **atbalsta akciju Latvijā ražotajiem produktiem – “Latvijas labums/Pērc vietējo”** (Krišjāņa Valdemāra ideāls – apvienot un aizstāvēt visu latvisko). Kampaņas ideja ir attīstīt Latvijas pircējiem ilgtermiņa domāšanu. Katrs Latvijas iedzīvotājs ar mazām ikdienas izvēlēm šodien var uzlabot savu un Latvijas ikdienu rīt. Katrreiz, izvēloties produktu no ārzemēm, mēs aizsūtam cilvēku prom no Latvijas. Ja katrs vietējais pircējs iegādāsies Latvijā ražoto produktu par 10% vairāk, kopā var tikt saglabātas 20 000 darba vietas mūsu valstī. Tā ir ilgtermiņa kampaņa un fonds to plāno virzīt organizēto aktivitāšu un pasākumu laikā, kas tiks organizēti Krišjāņa Valdemāra ielā 35, no 2020.gadā. Katru piektdienu notiek raidījums **TV24 “Latvijas Labums”**. Kopā 2022.gadā notika 41 raidījumi. Vidēji uz katru raidījumu skatās 60 000 skatītāji. Vispopulārākais radījums bija 23.12.2022 “Ir forši būt uzņēmējam”, kuru noskatījās 75 000 skatītāji. Diskutēja LTRK valdes priekšsēdētājs Jānis Endziņš un SIA “Fixman” īpašnieks un vadītājs Miks Lukstiņš. 2. Lai celtu uzņēmēju aroda cieņu sabiedrībā, fonda dibinātājorganizācija veica regulāras uzņēmēju un plašākas sabiedrības **apmācības** par sociāli atbildīgu uzņēmējdarbību (sociālo organizāciju un projektu sponsorēšana no uzņēmumu puses), sociālo uzņēmējdarbību (peļņas reinvestēšana sociālajā darbībā, nevis sadalīšana starp akcionāriem), semināru ciklu “Cilvēka spēka avots” par tādām tēmām kā veselība, garīgā attīstība, ko vadīja mācītāji, teologi un filozofi. Fonda dibinātājorganizācija LTRK gadā rīko vidēji 200 bezmaksas seminārus (vai vebinārus) uzņēmējiem un sabiedrībai Rīgā un 120-150 seminārus – dažādos Latvijas reģionos. Papildus tam, organizācija katru gadu pasniedz pasākumā “Eksporta Diena” **izciliem uzņēmējiem – eksportētājiem Krišjāņa Valdemāra balvu „Latvji, brauciet jūriņā**!”. 2022.gadā 23.martā balvu saņēma Latvijas uzņēmumsSIA “Peruza”, bet “Sprīdīša balvu” ieguva SIA “Art Fairs Service” . Fonds plāno turpināt savā ēkā rīkot līdzīgas bezmaksas apmācības un pasniegt apbalvojumus izcilām personībām uzņēmējdarbības vidē arī turpmākajos gados. 3. Lai nodrošinātu sabiedrības izglītošanu plašākā mērogā, īpaši cilvēkiem, kas ir gados vecāki vai cilvēkiem ar kustību ierobežojumiem, ka arī ņemot vēra ārkārtējo situāciju, lielāku daļu no pasākumiem, kurus rīko sadarbībā ar LTRK, veido kā **vebinārus**, kur pasākumā var piedalīties attālināti, izmantojot internetu, datoru un video iespējas. 4. Domnīcas FUTURUM LATVIA turpinās darbs ar pētījumu “Latvijas pirktspējas paritātes (PP) paaugstināšanu). 2022.gadā notika 5 pētījuma prezentēšana akadēmiskās aprindās lai piesaistītu zinātniekus šai tēmai, jo ir nepieciešamas palielināt Pirktspēju Paritāti Latvijā (PP). Igaunija un Lietuva apsteidz Latviju PP. **Mērķis:** sasniegt līdz 2030.gadam līmeni, kas pārsniegtu Igaunijas un Lietuvas PP līmeni un iekļauties Eiropas TOP 15 valstu skaitā, bet periodā no 2035.-2040. gadiem paaugstināt rādītājus līdz Eiropas TOP 10. [www.futurum.lv](http://www.futurum.lv)   **- plānotie** (norādīt ne vairāk kā piecus nozīmīgākos projektus un veidot īsu aprakstu, papildus norādot norises laiku un vietu, pārējos projektus uzskaitīt)   1. Fonda ēkas kā valsts aizsargājama koka arhitektūras pieminekļa saglabāšana, renovācija un restaurācija tās pirmatnējā veidolā. 2. Domnīcas FUTURUM LATVIA Iespējamo pētījumu virzienu otrā kārta::  * Nodokļu politika * Budžeta politika, ieskaitot nozares iekšējo budžeta struktūru (ministrijas, pašvaldības) * Likumdošana * Kvalitatīva darbaspēka pieejamība * Faktoru izpēte, kuri ļautu paaugstināt PP nevis uz ekonomiskās izaugsmes, bet uz citu aspektu pamata * Radikālas sociālās nodrošināšanas sistēmas izmaiņas  1. Turpināt rīkot konferences “Latvija 2070”, pieaicinot pasaules mēroga ekonomistus un uzņēmējus. Vīzija pasākumiem ir pieejama šeit: <https://www.ltrk.lv/sites/default/files/inline-files/Vizija%20Latvija2070%20%20-final.pdf> |
| **Īstermiņa projekti, pasākumi un citas aktivitātes** (īstenošanas periods – līdz vienam gadam):  **- iesāktie** (norādīt ne vairāk kā piecus nozīmīgākos projektus un veidot īsu aprakstu, papildus norādot norises laiku un vietu, pārējos projektus uzskaitīt)  1) Uz žurnālu “World Develompent” 2021.gadā ir sagatavots un nosūtīts uz recenziju raksts par paveikto **pētījumu “Darbaspēka daļas konverģence ES valstīs”**. 2022.gadā turpinājās darbs pie rasta koriģēšanas pēc žurnāla prasībām. Tika veikta papildus ekonometriska papildus datu apstrāde.  2) Tiek gatavota **prezentācija pētījumam “Reeksports – nauda ekonomikai “no gaisa”**. Ir plānots prezentēts pētījuma secinājumus gan uzņēmējiem un uzņēmēju apvienībām (Latvijas Tirdzniecības un rūpniecības kameras 6 000 biedriem), gan studentiem (Biznesa Augstskola Turība), gan valsts sektora darbiniekiem.  3) Žurnālam Journal of Risk and Financial Management tiek gatavotas raksts **“Re-export: assessing the impact of re-export companies on sectors and the economy”** (“Reeksports: novērtē reeksporta uzņēmumu ietekmi uz nozarēm un ekonomiku”). Iesniegts žurnāla redaktoriem 21.12.2022 un izgāja pirmo recenzēšanu, kas dot cerības uz publicēšanu 2023.gadā.  5) **Fonda ēkas kā valsts aizsargājama koka arhitektūras pieminekļa saglabāšana, renovācija un restaurācija tās pirmatnējā veidolā.** Pēc plāna, 2023.gadā plānota fasādes rekonstrukcija pagalma pusē un ēkas energo-audits. Pēc audita rezultātiem ir iespējama apkures sistēmas nomaiņa vai renovēšana.  **- plānotie** (norādīt ne vairāk kā piecus nozīmīgākos projektus un veidot īsu aprakstu, papildus norādot norises laiku un vietu, pārējos projektus uzskaitīt)   1. **Fonda ēkas kā valsts aizsargājama koka arhitektūras pieminekļa saglabāšana, renovācija un restaurācija tās pirmatnējā veidolā**. Pēc plāna, 2023./2024.g. tiek plānota tāmes sagatavošana vēsturiskai ēkas daļai, proti “Kolonnu zāles” rekonstrukcijai. 2. Ģimenes biznesa izpētes sagatavošanas fāzes veikšana, tajā skaitā uzstāšanās trīs starptautiskās konferencēs 2023.gadā. 3. Pētījuma pārbaudes veikšana Latvijas Zinātņu akadēmijas Ekonomikas institūtam “Latvijas darbaspēka nodokļu sistēmas analīze un tās konkurētspējas paaugstināšanas iespējas” 4. Pētījumu tēmu plāns: Latvijas tautsaimniecībai aktuālas pētniecības tēmas 2023.-2024.gadam. |

„Krišjāņa Valdemāra fonds” valdes priekšsēdētāja

Olga Nagibina

2023.gada 08.februārī